คุณคะ​ คือหนูมีอะไรกับแฟนคนแรกพอมีอะไรกันได้มาสักพักนึงค่ะ​ เค้าบอกว่าเค้าเป็นหนองในค่ะพอเค้าเริ่มหายมาสักระยะแล้วเค้าก็มีอะไรกับหนูอีกเป็นครั้งสุดท้ายค่ะ​ แล้วหนูมามีแฟนอีกคนที่2ค่ะ​ แล้วมีอะไรกันกับแฟนคนที่2ค่ะ​ไ้ด้แค่ครั้งแรกเค้าบอกเค้าเป็นหนองในแล้วค่ะ แต่คนที่2ก็บอกว่าไม่ได้มีไรกับใครนะคะเค้าไม่ได้มีเพศสัมพันธ์​กับใครมา1ปีแล้วค่ะพึ่งมามีอะไรกับหนูค่ะ แบบนี้เกิดจากอะไรค่ะ
สวัสดีค่ะ หนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศเป็นโรคที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย หรือมีการสัมผัสเยื่อบุอวัยวะเพศ/สารคัดหลั่งกับผู้ที่ติดเชื้อ ดังนั้นเป็นไปได้ที่เชื้อหนองในจะส่งต่อผ่านจากแฟนคนแรกมาที่เราและไปยังแฟนคนที่สองได้ แม้จะเพิ่งมีเพศสัมพันธ์กันครั้งเดียวก็ตามแนะนำการไปตรวจคัดกรองโรคติดต่อทางเพศสัมพันธ์และรับการรักษาด้วยยาฆ่าเชื้อภายใต้การดูแลของแพทย์กันทั้งคู่ เพื่อให้หายขาด ไม่ติดกันไปมาอีก และเพศสัมพันธ์ครั้งต่อไป หากไม่แน่ใจประวัติของกันและกัน ควรใส่ถุงยางอนามัยเพื่อป้องกันการติดเชื้อทุกครั้งค่ะ